CELEX: C2006/131/30
Language: el
Date: 2006-06-03 00:00:00
Title: Υπόθεση C-421/04: Απόφαση του Δικαστηρίου (πρώτο τμήμα) της  9ης Μαρτίου 2006  (αίτηση του Audiencia Provincial de Barcelona για την έκδοση προδικαστικής αποφάσεως) — Matratzen Concord AG κατά Hukla Germany SA (Προδικαστική παραπομπή — Άρθρο 3, παράγραφος 1, στοιχεία β' και γ', της οδηγίας 89/104/ΕΟΚ — Λόγοι απαραδέκτου της καταχωρίσεως — Άρθρα 28 ΕΚ και 30 ΕΚ — Ελεύθερη κυκλοφορία των εμπορευμάτων — Μέτρο ισοδυνάμου αποτελέσματος — Δικαιολόγηση — Προστασία της βιομηχανικής και της εμπορικής ιδιοκτησίας — Εθνικό λεκτικό σήμα καταχωρισμένο εντός κράτους μέλους — Σήμα αποτελούμενο από λέξη δανεική από τη γλώσσα άλλου κράτους μέλους, εντός του οποίου η λέξη στερείται διακριτικού και/ή περιγραφικού χαρακτήρα ως προς τα προϊόντα για τα οποία καταχωρίστηκε το σήμα)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/17
            
         Απόφαση του Δικαστηρίου (πρώτο τμήμα) της 9ης Μαρτίου 2006 (αίτηση του Audiencia Provincial de Barcelona για την έκδοση προδικαστικής αποφάσεως) — Matratzen Concord AG κατά Hukla Germany SA
   (Υπόθεση C-421/04) (1)
   
   (Προδικαστική παραπομπή - Άρθρο 3, παράγραφος 1, στοιχεία β' και γ', της οδηγίας 89/104/ΕΟΚ - Λόγοι απαραδέκτου της καταχωρίσεως - Άρθρα 28 ΕΚ και 30 ΕΚ - Ελεύθερη κυκλοφορία των εμπορευμάτων - Μέτρο ισοδυνάμου αποτελέσματος - Δικαιολόγηση - Προστασία της βιομηχανικής και της εμπορικής ιδιοκτησίας - Εθνικό λεκτικό σήμα καταχωρισμένο εντός κράτους μέλους - Σήμα αποτελούμενο από λέξη δανεική από τη γλώσσα άλλου κράτους μέλους, εντός του οποίου η λέξη στερείται διακριτικού και/ή περιγραφικού χαρακτήρα ως προς τα προϊόντα για τα οποία καταχωρίστηκε το σήμα)
   (2006/C 131/30)
   Γλώσσα διαδικασίας:η ισπανική
   Αιτούν δικαστήριο
   Audiencia Provincial de Barcelona
   Διάδικοι στην υπόθεση της κύριας δίκης
   Matratzen Concord AG
   κατά
   Hukla Germany SA
   Αντικείμενο της υποθέσεως
   Αίτηση εκδόσεως προδικαστικής αποφάσεως — Audiencia Provincial de Barcelona — Ερμηνεία του άρθρου 30 ΕΚ — Προστασία της βιομηχανικής και εμπορικής ιδιοκτησίας — Συγκεκαλυμμένος περιορισμός του εμπορίου μεταξύ των κρατών μελών λόγω εθνικού λεκτικού σήματος αποτελούμενου από λέξη η οποία, στη γλώσσα άλλου κράτους μέλους, είναι περιγραφική των οικείων προϊόντων (matratzen)
   Διατακτικό της αποφάσεως
   Το άρθρο 3, παράγραφος 1, στοιχεία β' και γ', της οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, δεν εμποδίζει την καταχώριση, εντός κράτους μέλους, ως εθνικού σήματος, λέξεως η οποία αποτελεί δάνειο από τη γλώσσα άλλου κράτους μέλους, στην οποία η λέξη αυτή στερείται διακριτικού χαρακτήρα ή είναι περιγραφική των προϊόντων ή των υπηρεσιών για τα οποία ζητείται η καταχώριση, εκτός αν οι ενδιαφερόμενοι κύκλοι στο κράτος μέλος εντός του οποίου ζητείται η καταχώριση είναι ικανοί να αντιληφθούν τη σημασία της λέξεως αυτής.
   
      (1)  ΕΕ C 300 της 4.12.2004.